Fülszöveg vagy tartalom:

Hogy találnak egymásra Laura és Daniel? Megpróbáltatások sora várja őket. Egy titkárnő és egy labdarúgóedző véletlen találkozásából örökké tartó szerelem szövődik? A lányt többször megcsapja a halál szele. Vajon túléli a találkozást? Lebilincselő, kicsit misztikus olvasmány.

Kiss Virág

Angyali szerelem

Bevezető

Laura

A lány 25 éves. Szőke, göndör haja a válláig ér. Gyönyörű alakja minden férfi szívét megdobogtatja. Égszínkék szeme mindig ragyog. Titkárnőként dolgozik nem messze az otthonától egy reklámügynökségen. Egy kisváros közepén él egy szép kertesházban. Kertjében gyönyörű rózsák és szebbnél-szebb virágok ontják finom illatukat. A legtöbb szabadidejét a kertben tölti, gondozza és ápolja a növényeit. Nagyon szeret olvasni. Hacsak teheti, kiül a ház teraszára, a hintaágyra és elmerül egy jó könyvben.

Daniel

30 éves, barna, hajú, barna szemű, nagyon vonzó férfi, ápolt arc, pici borosta, izmos felsőtest. Látszik, hogy sportoló volt régen. Edző egy egyesületnél, kis focistapalántákat nevel. Régebben hivatásos labdarúgó volt, de a sportsérülése miatt nem folytathatta a pályáját. Belenyugodott és az életét a kis focistagyerekeknek szenteli. Szereti a munkáját, imádja a gyerekeket, ért is a nyelvükön. Szabadidejében szeret gitározni, énekelni. Társasházban lakik, nem messze a sportpályától, ahol a gyerekekkel az edzéseket tartja. A pálya egy park közepén van. Gyönyörű lombos fák ölelik körül.

Tartalom

I. rész: A nagy találkozás

II. rész: Costa Ricai utazás

III. rész: A baleset

IV. rész: Csodálatos felépülés

V. rész: Égi csoda

VI. rész: Mama látogatása

VII. rész: Az angyali jelenés

VIII. rész: Laurácska világra jön

I. rész: A nagy találkozás

Laura elégedetten kortyolja kávéját a teraszon ülve. Szőke, hullámos haja ragyog a napfényben. Kékszínű ruhája kiemeli csodás alakját, fehér öv öleli át vékony derekát. Rápillant az órájára és így szól:

– Te jó ég! Mindjárt indulnom kell! – felpattan a székből, kihörpinti a maradék kávéját. Besiet az előszobába, igazít a sminkjén, felhúzza a cipőjét, ami ugyanolyan kék, mint a ruha, majd kilép a kapun.

– Ma gyönyörű idő van! – majd elindul kifelé. Könnyű léptekkel halad. Vidáman kopog a cipője a járdán. Bámulnak utána a járókelők az utcán. Egy többszintes házhoz érve belép az ajtón. Jókedvűen köszön az őrnek a portán.

– Jó reggelt, Jani bácsi! – pajkosan odakacsint az öregnek.

– Jó reggelt, szép kisasszony! – köszönti az őr és megvakarja a feje búbját zavartan.

Laura továbbsiet. Felmegy a lépcsőn és belép az irodájába. Felakasztja kiskabátját a fogasra és leül az asztalához. Bekapcsolja a gépét, megnézi van-e valami fontos levél a számára.

– Jó reggelt, Laura kisasszony! – lép be a főnöke, Bálint, az igazgató. Kicsit köpcös, alacsony termetű, ötvenes éveiben járó, kopaszodó férfi. A lány mosolyogva köszönti.

– Jó reggelt, Bálint Úr! Főzzek egy jó erős kávét? Bizony látszik, nem aludt túl jól az éjjel!

– Azt megköszönöm! Kérem, ma senki ne zavarjon, elég hosszú éjszakám volt! – bemegy a belső szobába. Laura felteszi gyorsan a kávét. Elővesz egy kávéspoharat a szekrényből. Ráteszi egy tálcára, rá a cukortartót és megvárja míg a kávé lefő. Kiönti a csészébe, majd pedig bekopog az igazgató ajtaján.

– Igazgató úr, kész a kávéja!

– Köszönöm, Laura kedves, mi lenne velem maga nélkül…

Leteszi a lány az asztalra, majd becsukja maga mögött az ajtót. Nagyot nyújtózik, megigazítja a haját, majd dolgozni kezd. Megállás nélkül csörög a telefon, tárgyalások, találkozók szervezése. Dél körül lemegy a büfébe megenni egy szendvicset, majd visszamegy dolgozni tovább. Észre sem veszi és mindjárt délután négy óra, mehet végre haza. Kikapcsolja a gépét, feláll az íróasztaltól, bekopog az igazgató szobájába. Hangos horkolás a válasz.

– Viszlát, igazgató úr! – köszön el csendesen. Leakasztja kis kék kabátját, felkapja a kis táskáját, majd kimegy az ajtón, le a lépcsőn, ki a bejárati ajtón a szabadba. Mély levegőt vesz, elindul a járdán és a park felé veszi az irányt.

– Végül is nem sietek sehova!

Leül a parkban egy padra és nézi, ahogy a gyerekek játszanak a pályán.

– Hm! – sóhajt egyet. – Vajon lesz nekem is gyermekem valaha?

Elmorzsol egy könnycseppet szép arcán. Egy vizsgálaton tudta meg, hogy természetes úton soha nem eshet teherbe. Elszomorította ez a gondolat. Elgondolkodik, behunyja a szemét és elképzeli, hogy kislányával ott játszik a parkban. Hirtelen a lábához gurul egy focilabda. Kinyitja kék szemét és felnéz. Azt hiszi, álmodik. Egy barna hajú, barna szemű, picit borostás, jóképű férfi áll előtte és zavartan megszólal.

– Elnézést, szép kisasszony, nem akartam megzavarni a pihenésében! – elveszi a labdát Laura kezéből és közben mélyen belenéz a lány kék szemébe. Ez az a pillantás, ami örökre megváltoztatja Laura életét.

Reggel van. Daniel ül az ágyában és nagyot nyújtózik. Csinál pár fekvőtámaszt és kimegy a konyhába, elkészíti a reggelijét. Bekapcsolja a turmixgépet. A gép zúgása közben átgondolja mit fog aznap csinálni.

– Először elmegyek futni. Délután lesz ma edzésem a gyerekekkel, addig ráérek.

Átveszi a futófelszerelését, majd kilép a ház ajtaján.

– Gyönyörű ez a mai nap! – kiált fel. A szomszédok csak bambán néznek utána. Akkor még nem is sejti, miért érzi ezt. A kiserdő felé veszi az irányt. Fut, a lábai szinte alig érintik a földet. Két órát fut és közben kitisztítja a gondolatait. Visszasiet a házba, bedobja a futófelszerelést, ami izzadságtól nedves, a szennyesbe, majd lezuhanyozik. Amikor végez, elterül a kanapéján egy kedvenc könyvével, majd olvasni kezd. Úgy belefeledkezik az olvasásba, hogy elfelejt ebédelni. Leteszi a könyvét, kisiet a konyhába, megmelegíti könnyű ebédjét, leül az asztalhoz falatozni. Utána elmosogat, gyorsan átveszi az edzőruháját és elindul a parkba. A gyerekek már várják.

– Sziasztok gyerekek, felkészültetek a mai edzésre? – szól a lurkóknak.

– Igen! Dani bácsi! – válaszolják kórusban.

– Jól van, kezdjünk hozzá! – mondja a férfi és elkezdődik a tanítás.

Ekkor érkezik meg Laura, aki egy padon ül behunyt szemmel és észre sem veszi a viháncoló kamaszokat. Egyik kamaszfiú belerúg a labdába, ami átrepül a kerítésen, egyenesen a lány lába elé. Felnéz Laura és ott áll előtte egy jóképű, vonzó férfi. Azt hiszi, csak álmodik. Zavartan csavargatja szőke fürtjeit, miközben hallgatja Danielt. Daniel elnézést kér a kellemetlenségért és mélyen belenéz a lány szemébe, majd elköszön és visszamegy a pályára.